**Apvienotā kombinētā iestājpārbaudījuma programma**

**Norises laiks:** **2021.gada 18.augusts, plkst.10.00**

**Apvienotā kombinētā iestājpārbaudījuma mērķis:** kompleksi novērtēt 9.klašu izglītojamo - pretendentu vispārējās pamatizglītības programmā iegūto zināšanu un prasmju atbilstību izvēlētajai vispārējās vidējās izglītības programmai

**Apvienotā kombinētā iestājpārbaudījuma adresāts**: 9.klašu izglītojamie, kuri vēlas iestāties Rīgas vispārējās vidējās izglītības skolās, kuras iestājpārbaudījuma rezultātu ir noteikušas kā konkursa kritēriju izglītojamo uzņemšanai 10.klasē

**Apvienotā kombinētā iestājpārbaudījuma uzbūve:**

Apvienotais kombinētais iestājpārbaudījums sastāv no divām daļām – matemātika un svešvaloda. Darbs veidots latviešu valodā, izņemot svešvalodu.

**Apvienotā kombinētā iestājpārbaudījuma izpildes laiks:** trīs astronomiskās stundas

**Apvienotā kombinētā iestājpārbaudījuma daļas:**

**1.daļa Matemātika**

**Iestājpārbaudījuma darba daļu īpatsvars**

|  |  |  |  |
| --- | --- | --- | --- |
| Daļa | Uzdevumu skaits | Maksimālais punktu skaits | Daļas īpatsvars |
| Zināšanas un pamatprasmes | 25 | 25 | 33 % |
| Zināšanu lietojums standartsituācijās | 10 | 50 | 67 % |

**Saturs**

1. Skaitļi un izteiksmes

2. Vienādojumi, to sistēmas

3. Nevienādības, to sistēmas

4. Plaknes figūras

5. Funkcijas

6. Kombinatorikas elementi

**Uzdevumu veidu īpatsvars**

|  |  |  |
| --- | --- | --- |
| Uzdevumu veids | Uzdevumu skaits | Punktu skaits |
| Atbilžu izvēles (no četrām) | 5 | 5 |
| Īso atbilžu | 20 | 20 |
| Izvērsto atbilžu | 10 | 50 |

**Vērtēšanas kārtība**

1.-25.uzdevumā vērtē izglītojamā atbildes. 26.-35.uzdevumā saskaņā ar izstrādātajiem vērtēšanas kritērijiem vērtē izglītojamā uzdevuma risinājumu un atbildes.

Izglītojamie risinājumu raksta darba lapās katram uzdevumam paredzētajā vietā.

**2.daļa Svešvaloda**

***Iestājpārbaudījuma darba daļu īpatsvars***

|  |  |  |  |
| --- | --- | --- | --- |
| Daļa | Uzdevumu skaits | Maksimālais punktu skaits | Daļas īpatsvars |
| Valodas lietojums | 3 | 24 | 34% |
| Lasīšana | 3 | 21 | 30% |
| Rakstīšana | 1 | 25 | 36% |

**Saturs**

|  |  |
| --- | --- |
| Daļa | Pārbaudāmās prasmes |
| Valodas lietojums | * lieto valodas gramatiskos un leksiskos resursus atbilstoši kontekstam un valodas normām; * lieto zināšanas par valodas struktūru, teikumu uzbūvi, leksiku. |
| Lasīšana | * lasa garāku tekstu, lai atrastu vajadzīgo informāciju; * prot iegūt informāciju no dažādām teksta daļām konkrēta uzdevuma izpildei; * saprot galvenos secinājumus loģiski pamatotos tekstos; * prot izsekot argumentācijai kāda jautājuma traktējumā; * prot noteikt vārdu nozīmes, ņemot vērā kontekstu; * saprot un interpretē teksta vienību saistījumu, kas izteikts ar leksiskiem vai gramatiskiem līdzekļiem. |
| Rakstīšana | * veido saistītu tekstu ar loģisku izkārtojumu un dalījumu rindkopās, ievērojot valodas normas un teksta uzbūves principus; * samērā precīzi pauž informāciju un izsaka savas domas gan par abstraktiem, gan par konkrētiem jautājumiem; * pamato un paskaidro savus uzskatus un nodomus. |

**Uzdevumu veidu īpatsvars**

|  |  |  |
| --- | --- | --- |
| Uzdevumu veids | Uzdevumu skaits | Punktu skaits |
| Atbilžu izvēles (no četrām) | 2 | 14 |
| Tukšo vietu aizpildīšanas | 1 | 8 |
| Vārdu un struktūru saskaņošanas | 1 | 8 |
| Savietošanas | 1 | 8 |
| Īso atbilžu | 1 | 7 |
| Tekstveides | 1 | 25 |

**Vērtēšanas kārtība**

|  |  |
| --- | --- |
| Daļa | Kritēriji |
| Valodas lietojums | * Punktu iegūst par katru pareizi izvēlēto un atzīmēto vārdu vai vārda gramatisko formu atbilstoši dotajam tekstam. * Punktu iegūst par katru saturiski un gramatiski pareizi izvēlēto un tukšajā vietā tekstā ierakstīto vārdu bez pareizrakstības kļūdām. * Punktu iegūst par katru citā vārdšķirā pārveidoto un gramatiski pareizi dotajā tekstā ierakstīto vārdu bez pareizrakstības kļūdām. |
| Lasīšana | * Punktu iegūst par katru pareizi atzīmēto atbildi atbilstoši lasītajam tekstam. * Punktu iegūst par katru pareizi ierakstīto atbildi atbilstoši lasītajam tekstam. |
| Rakstīšana | * Tiek vērtēts atbilstoši sekojošiem kritērijiem: saturs, teksta uzbūve, gramatika, vārdu krājums, pareizrakstība. * Atbilde tiek vērtēta ar 0, ja teksts neatbilst tematam, paustā doma   nav uztverama, vai teksts ir īsāk par 50 vārdiem. |

**Palīglīdzekļi, kurus atļauts izmantot apvienotajā kombinētajā iestājpārbaudījumā**

Visi ieraksti veicami tikai ar tumši zilu vai melnu pildspalvu.

Zīmuli (arī krāsaino) drīkst lietot tikai zīmējumos. Ar zīmuli veikti aprēķini (vai atbildes) netiek skatīti un vērtēti. Drīkst izmantot lineālu, dzēšgumiju.

Kopā ar iestājpārbaudījuma darbu izglītojamie NESAŅEM matemātikas formulu lapu, tās izmantošana iestājpārbaudījuma laikā nav atļauta.

Pie izglītojamajiem no brīža, kad ir pieejams iestājpārbaudījuma materiāls līdz pārbaudījuma laika beigām, nedrīkst atrasties saziņas un informācijas apmaiņas ierīces